# data[].attributes.headline
Παρασκευή, αποχαιρετισμός 

# data[].attributes.subject
Παρασκευή, αποχαιρετισμός 

# data[].attributes.body
Μετά από μια ολόκληρη εβδομάδα παρουσίας μας στο Akademisches Gymnasium Innsbruck, νιώθαμε μόνο ευγνωμοσύνη για την ευγένεια και την απέραντη φιλοξενία που νιώσαμε. Ολοκληρώσαμε την γραφειοκρατική δουλειά που είχαμε και αποχαιρετήσαμε τους συναδέλφους που ήταν τόσο φιλικοί και δεκτικοί απέναντι μας. Περισσότερο απ' όλους χρωστούμε ευγνωμοσύνη στη διευθύντρια του σχολείου, τη Rosemary, στην οποία έχουμε δώσει ανοιχτή πρόσκληση να επισκεφθεί το σχολείο μας με δασκάλους και μαθητές.

# data[].attributes.headline
Παρασκευή, 5 Δεκεμβρίου, Μάθημα ΤΠΕ

# data[].attributes.subject
Παρασκευή, 5 Δεκεμβρίου, Μάθημα ΤΠΕ

# data[].attributes.body
Την τελευταία ημέρα της επίσκεψής μας στο AGI, παρακολουθήσαμε ένα μάθημα ΤΠΕ στο οποίο οι μαθητές και μαθήτριες, 13 χρονών, είχαν να ολοκληρώσουν δραστηριότητες προγραμματισμού στο Scratch. Τα παιδιά δουλεύουν αυτόνομα ακολουθώντας τις οδηγίες στο φύλλο εργασίας το οποίο είναι αναρτημενο στο moodle της τάξης, χρησιμοποιώντας τα iPads τους. Ενίοτε συνεργάζονται με τους διπλανούς τους, ενώ ο εκπαιδευτικός παρέχει εξατομικευμένη υποστήριξη.

Στο δεύτερο μάθημα ΤΠΕ που παρακολουθήσαμε με παιδιά 15 χρονών,  η τάξη ασχολήθηκε με έννοιες κλειδιά στον προγραμματισμό (variables,  conditions, loops). Ο εκπαιδευτικός ενημέρωσε στην αρχή του μαθήματος οτι στο τέλος θα προγραμματίσουν ένα ρομπότ. Η εισαγωγή των εννοιών έγινε με αναφορά σε γνωστά ηλεκτρονικά παιχνίδια και παραδείγματα απο την κθημερινότητα τα οποία ανέφεραν τα παιδιά στη συζήτηση.

Στο τέλος της συζήτησης, ο εκπαιδευτικός ζήτησε από τα παιδιά να γράψουν εντολές με τις οποίες θα φτάσει ο ίδιος απο ένα συγκεκριμένο σημείο της αίθουσας σε δύο άλλα με σκοπό να σηκώσει τα αντικείμενα που βρίσκονται εκεί. Τα παιδιά εργάζονται σε δυάδες για να προγραμματισουν τον δάσκαλο ρομπότ, κάνουν δοκιμές βάζοντάς τον να εκτελέσει τις εντολές τους και διορθώνουν τις εργασίες τους βάσει της ανατροφοδότησης που λαμβάνουν απο τις δοκιμές.

Την επόμενη ώρα, θα εφαρμόσουν τη γνώση για να προγραμματίσουν ένα αληθινό ρομπότ.

# data[].attributes.headline
Παρασκευή, φυσική 3C

# data[].attributes.subject
Παρασκευή, φυσική 3C

# data[].attributes.body
Στο μάθημα της φυσικής ο εκπαιδευτικός εισήγαγε ένα παιχνίδι στις ομάδες με την χρήση του ChatGPT. Οι μαθητές έπρεπε να "εκπαιδεύσουν" το bot ώστε να είναι ο αρχαίος Δημόκριτος. Στη συνέχεια, οι μαθητές έπρεπε να οργανωθούν σε ρόλο δημοσιογράφων, αρθρογράφων, ελεγκτών κειμένου κλπ και να ξεκινήσουν να υποβάλλουν ερωτήσεις στο bot, να ελέγχουν την ορθότητα των απαντήσεων, να τις διαμορφώνουν και να τις καταγράφουν στο φυλλάδιο στο One note. Οι ερωτήσεις θα έπρεπε να αφορούν στο μοντέλο της ατομικής του θεωρίας: ποιο ήταν αυτό, πώς το συνέλαβε, σε τι εξυπηρέτησε στην εποχή του. Στη συνέχεια, οι ομάδες έπρεπε να συγκρίνουν το μοντέλο του Δημόκριτου γύρω από τα άτομα με το σύγχρονο μοντέλο γύρω από τη σύσταση της ύλης και να αντιληφθούν τις διαφορές και ομοιότητες, αλλά και το πώς τα δύο μοντέλα λειτουργούν στο ιστορικό τους πλαίσιο και πώς εξυπηρετούν στη σταδιακή κατανόηση του κόσμου.

# data[].attributes.headline
Πέμπτη, μάθημα Μαθηματικών

# data[].attributes.subject
Πέμπτη, μάθημα Μαθηματικών

# data[].attributes.body
Στο επόμενο μάθημα των Μαθηματικών, οι μαθητές και οι μαθήτριες, 12 χρονών, διαδάχθηκαν γεωμετρια. Η εκπαιδευτικός έδειξε στον πίνακα που βρίσκονται τα φύλλα εργασιας και το υπολοιπο ηλικό του μαθήματος στην ψηφιακή τάξη, και τα παιδιά χρησιμοποίησαν τα ατομικά iPads για να βρουν το φύλλο εργασίας με το οποίο θα ασχολήθηκαν στο μάθημα.

Οι δραστηριότητες γίνονται συλλογικά, οι μαθητές και οι μαθητριες συμπληρώνουν επιτόπου τις απαντήσεις και η εκπαιδευτικός προβάλλει το φύλλο απο το ipad στον πίνακα και συμπληρώνει επίσης τις απαντήσεις. Τα σχήματα γίνονται σε τετράδιο με κουτάκια. Χρησιμοποιώντας την κάμερα στο ipad και με προβολή στον πίνακα, η εκπαιδευτικός σχεδιάζει στο τετράδιό της ταυτόχρονα με τους μαθητές τα σχήματα που χρειάζονται για τις δραστηριότητες, δείχνοντας παράλληλα τη χρήση των γεωμετρικών οργάνων.

# data[].attributes.headline
Πέμπτη, 4 Δεκεμβρίου, Μάθημα Αγγλικών

# data[].attributes.subject
Πέμπτη, 4 Δεκεμβρίου, Μάθημα Αγγλικών

# data[].attributes.body
Στο 2ωρο μάθημα των Αγγλικών που παρακολουθήσαμε, οι μαθητές και οι μαθήτριες, 11 χρονών, αρχικά έκαναν επανάληψη λεξιλογίου σχετικού με τα συναισθήματα, περιγράφοντας τα συναισθήματά τους και συζητώντας με την εκπαιδευτικό τι θα μπορούσαν να κάνουν για να νιώσουν καλύτερα. Στη συνέχεια, έκαναν listening με θέμα τα συναισθήματα, και όσο απαντούσαν στις δραστηριότητες κατανόησης του βιβλίου, η 2η εκπαιδευτικός έπαιρνε ζευγάρια παιδιών για speaking practice εκτός τάξης.

Τη 2η ώρα, ενώ η υπόλοιπη τάξη έκανε γραπτές δραστηριότητες στο βιβλίο με τη βασική εκπαιδευτικό, τα παιδιά ανα ζεύγη έκαναν reading practice με τη 2η εκπαιδευτικό εκτός τάξης. Όσα επέστρεφαν, συνέχιζαν τις δραστηριότητες του βιβλίου. Ο έλεγχος των απαντήσεων έγινε στην ολομέλεια.

Στο τέλος του δίωρου, η τάξη έπαιξε Simon says με προτροπές που σηνδύαζαν classroom objects, action verbs και μέρη του σώματος.

# data[].attributes.headline
Πέμπτη, φυσική τάξη 4D

# data[].attributes.subject
Πέμπτη, φυσική τάξη 4D

# data[].attributes.body
Στο δίωρο μάθημα της φυσικής παρακολουθήσαμε τις ιδιότητες του φωτός, την αντανάκλαση και τη διάθλαση. Ο εκπαιδευτικός σε ειδικό πίνακα παρουσίασε τις ιδιότητες του φωτός χρησιμοποιώντας στυλό λέιζερ, εξηγώντας ταυτόχρονα με σχδιαγράμματα στον πίνακα. Στη συνέχεια οι μαθητές έπρεπε να χρησιμοποιήσουν το OneNote για να συμπληρώσουν φυλλάδιο σε ηλεκτρονική μορφή, μετά από παρατήρηση προσομοίωσης στο Phet Colorado για την αντανάκλαση του φωτός σε καθρέφτη. Με την ολοκλήρωση αυτής της προσομοίωσης, οι μαθητές περνούσαν στη δεύτερη, που αφορούσε τη διάθλαση του φωτός μέσα από φακό. Ο εκπαιδευτικός επίσης έδειξε την ιδιότητα της διάθλασης στον ειδικό πίνακα και έδωσε τον χρόνο στους μαθητές να πειραματιστούν και να εκφράσουν τις απορίες τους ατομικά και σε ομάδες. Στόχος ήταν να ξεκινήσουν να αντιλαμβάνονται τις διαφορές ανάμεσα στις δύο ιδιότητες και να εξοικειωθούν με τη σχετική ορολογία. Η έννοια της αντανάκλασης (reflection)μάλιστα απασχόλησε και διαθεματικά, ως έννοια που χρησιμοποιείται για να περιγράψει περιστάσεις της κοινωνικής και προσωπικής ζωής.

# data[].attributes.headline
Τετάρτη, μάθημα ενοποιημένες επιστήμες, 2Ε

# data[].attributes.subject
Τετάρτη, μάθημα ενοποιημένες επιστήμες, 2Ε

# data[].attributes.body
Στο μάθημα της 'ενοποιημένης επιστήμης' (integrated science), η τάξη ασχολήθηκε με την έννοια της μάζας. Καθόλη τη διαδικασια υπήρχε σαφής αναφορά στην καθημερινότητα των παιδιών και σύγκριση μεταξύ παρελθοντικών και παροντικών τρόπων μέτρησης. Παράλληλα, γινόταν εισαγωγή σε σημαντική ορολογία και τις μονάδες μέτρησης με δραστηριότητες συμπλήρωσης κενών και προβολή πινάκων. Με αφετηρία μια συλλογή από φωτογραφίες ζώων και αντικειμένων, η εκπαιδευτικός εισήγαγε τις υποδιαιρέσεις και τα πολλαπλάσια του κιλού και παρακίνησε τα παιδιά να πραγματοποιήσουν μετατροπές. Επίσης, έγινε χρήση καθημερινών αντικειμένων, όπως ζυγαριές διάφορων τύπων.

Τη 2η ώρα, τα παιδιά εργάστηκαν σε ομάδες με φύλλο εργασίας και έχοντας στη διάθεση τους έναν δίσκο με διάφορα υλικά. Αρχικά έπρεπε να σκεφτούν και να καταγράψουν έναν τροπο με τον οποίο μπορούν να ζυγίσουν έναν κόκκο ρύζι τη στιγμή που η ηλεκτρονική ζυγαριά που διέθεταν δεν μπορούσε να μέτρησει τόσο ελαφρύ αντικείμενο, παρολο που ήταν ακριβείας. Στη συνέχεια, είχαν να συγκρίνουν τις τιμές σε μια beam scale (ζυγό) και ηλεκτρονική, και να βρουν την αναλογία όγκου και μάζας για το νερό.

Δόθηκε και προαιρετική εργασια για το σπίτι, στην οποία οι μαθητές και οι μαθήτριες έπρεπε να κατασκευάσουν μια ζυγαριά με απλά υλικά.

# data[].attributes.headline
Τετάρτη, 3 Δεκεμβρίου 

# data[].attributes.subject
Τετάρτη, 3 Δεκεμβρίου 

# data[].attributes.body
Την 3η ημέρα είχαμε την ευκαιρία να συνομιλήσουμε εκτενέστερα με εκπαιδευτικούς του σχολείου και να ενημερωθούμε σχετικά με το επάγγελμα του εκπαιδευτικού, το κύρος του στην κοινωνία, ζητήματα συμπεριφοράς και μάθησης, και τη συνεργασία σχολείου οικογένειας.

Παρακολουθήσαμε μάθημα ψηφιακών τεχνολογιών με μαθητές και μαθήτριες 13 χρονών, στο οποίο τα παιδιά έπρεπε να φτιάξουν ένα παιχνίδι στο scratch. Ο εκπαιδευτικός πρόβαλε τις οδηγίες και προτροπές για υποστήριξη των παιδιών στον πίνακα, και κατα τη διάρκεια της εργασίας παρείχε εξατομικευμένη υποστήριξη. Σημαντική παράμετρος της δραστηριότητας ήταν το τελευταίο στάδιο στο οποίο τα παιδιά είχαν τη δυνατότητα να εμπλουτίσουν και να εξελίξουν το παιχνίδι σύμφωνα με τις προτιμήσεις τους.

Για την εργασία τους χρησιμοποίησαν τα ατομικά ipads που έχουν προμηθευτεί απο το κράτος.

# data[].attributes.headline
Τρίτη, Μάθημα φυσικής, 2c, 3c

# data[].attributes.subject
Τρίτη, Μάθημα φυσικής, 2c, 3c

# data[].attributes.body
Παρακολουθήσαμε το μάθημα φυσικής σε 2 τάξεις με παιδιά 12 και 13 χρόνων. Στην πρώτη περίπτωση ο εκπαιδευτικός έδωσε στα παιδιά ένα αρχικό ερευνητικό ερώτημα για το πώς μπορούν να κάνουν ένα στυλό να επιπλέει σε σκεύος με νερό. Στη συνέχεια τους έδωσε τα υλικά ώστε να διερευνήσουν τις πιθανές λύσεις. Τα παιδιά εργάστηκαν σε ομάδες. Η μία από αυτές έφτιαξε μια βάρκα με αλουμινόχαρτο όπου επάνω τοποθέτησαν το στυλό. Μια άλλη τοποθέτησε το στυλό σε σακουλάκι γεμάτο αέρα. Στη συνέχεια έγινε ξανά προβολή του αρχικού ερωτήματος και βάσει αυτού διατυπώθηκαν οι υποθέσεις των παιδιών γύρω από το γιατί δεν βουλιάζει η κατασκευή τους. Στη συνέχεια γινόταν η διατύπωση βάσει της επιστημονικής ορολογίας σε φύλλο εργασίας. Κατά τη διαδικασία οι μαθητές έθεταν τα ερωτήματα τους και συνέδεαν τις παρατηρήσεις τους με καταστάσεις της καθημερινότητας τους. Προβλήθηκε χιουμοριστικό βίντεο αναφορικά με τη σχέση όγκου μάζας και πυκνότητας. Οι μαθητές εργάστηκαν επάνω στην αλλαγή ενός από τα παραπάνω για να αντιληφθούν τη μεταβολή των υπολοίπων δύο. Στην επόμενη τάξη, με θέμα τις ιδιότητες της ύλης, οι μαθητές ακολούθησαν την πειραματική μέθοδο για αν διερευνήσουν την εξάτμιση, τη διαστολή των υγρών και την κρυσταλλοποίηση. Προσπάθησαν να εξηγήσουν τα αποτελέσματα των πειραμάτων διατυπώνοντας υποθέσεις στις οποίες ο εκπαιδευτικός παρείχε την απαραίτητη επιστημονική ορολογία. Δόθηκε έμφαση στην έννοια των μεταβλητών και στην οπτικοποίηση των αποτελεσμάτων σε γράφημα.

# data[].attributes.headline
Τρίτη, 2 Δεκεμβρίου 

# data[].attributes.subject
Τρίτη, 2 Δεκεμβρίου 

# data[].attributes.body
Παρακολουθήσαμε το δίωρο μάθημα των Αγγλικών με την τάξη 2Β, παιδιά 12 χρονών, με θέμα Directions and orientation. Ο εκπαιδευτικός ξεκίνησε με επανάληψη σχετικού λεξιλογίου και εκφράσεων ρωτώντας και συζητώντας με την τάξη τις απαντήσεις. Για να ενισχύσει τη χρήση της γλώσσας, ζήτησε απο τα παιδιά να συνεργαστούν σε ζευγάρια όπου το ένα καθοδηγούσε το άλλο ώστε να φτάσει σε συγκεκριμένο σημείο στην αίθουσα. Στη συνέχεια, έπρεπε το κάθε παιδί να προσδιορίσει τη θέση του σε σχέση με συμμαθητές και αντικείμενα στην τάξη. Εντύπωση μας έκανε οτι τα παιδιά ένοιωθαν ελεύθερα να επικροτήσουν τις σωστές οδηγίες και να χαριτολογήσουν δίνοντας 'περίεργες' απαντήσεις, τις οποίες ο εκπαιδευτικός αντιμετώπιζε με χιούμορ. Στο τέλος, τα παιδιά είχαν να δώσουν σε γραπτά μήνυμα οδηγίες για τη διαδρομή από το σχολείο στο σπίτι, ενώ ο εκπαιδευτικός περιφερόταν παρέχοντας γλωσσική υποστήριξη όπου υπήρχε ανάγκη.

# data[].attributes.headline
Δευτέρα, Μάθημα Φυσική, 3I

# data[].attributes.subject
Δευτέρα, Μάθημα Φυσική, 3I

# data[].attributes.body
Παρακολουθήσαμε το μάθημα της Φυσικής αναφορικά με τις αλλαγές στην κατάσταση της ύλης, σε 2 διαφορετικά τμήματα με παιδιά 13 χρονών. Στο πρώτο τμήμα, τα παιδιά δούλεψαν σε ομάδες για να πραγματοποιήσουν πειράματα καταγράφοντας τα συμπεράσματά τους σε ατομικό φύλλο εργασίας. Οι ερωτήσεις παρακινούσαν τα παιδιά να συνδέσουν τα συμπεράσματα του πειράματος με την καθημερινότητά τους, και τα καθοδηγούσαν στα στάδια της πειραματικής μεθόδου και στην αναγώριση των εμπλεκόμενων παραμέτρων. Στο δεύτερο τμήμα, οι μαθητές και οι μαθήτριες χρησιμoποίησαν προσομοιώσεις στην πλατφόρμα PhET για να ελέγξουν τις απαντήσεις που έδωσαν στο προηγούμενο μάθημα στο ίδιο φύλλο εργασίας με το πρώτο τμήμα.

# data[].attributes.headline
Δευτέρα, Μάθημα αγγλικών, 5E

# data[].attributes.subject
Δευτέρα, Μάθημα αγγλικών, 5E

# data[].attributes.body
Οι εκπαιδευτικοί δημιουργούν οι ίδιοι το υλικό τους, το οποίο διαμοιράζονται με τους μαθητές τους μέσα από το OneNote και το Microsoft Teams. Κατά τη διδασκαλία χρησιμοποιούν διαδραστικό πίνακα αλλά και πίνακα κιμωλίας όπου χρειάζεται. Η εκπαιδευτικός εργάζεται με φυλλάδια που περιλαμβάνουν πραγματικά κείμενα και ασκήσεις κατανόησης του κειμένου και της γλώσσας, ενώ ζητά από τους μαθητές να εργαστούν σε κάποιες από αυτές ατομικά ενώ σε άλλες σε ομάδες των τεσσάρων ατόμων. Στην παραπάνω εικόνα, ο διαδραστικός πίνακας βρίσκεται πίσω από τους συρόμενους πρασινοπίνακες.

# data[].attributes.headline
Δευτέρα, 1 Δεκεμβρίου 

# data[].attributes.subject
Δευτέρα, 1 Δεκεμβρίου 

# data[].attributes.body
Πρώτη μέρα στο Akademisches Gymnasium Innsbruck. Συνάντηση με την Rosemary, διευθύντρια του σχολείου, ξενάγηση και γνωριμία με τους χώρους, την οργάνωση και τις λειτουργίες του σχολείου. Μας έκανε ιδιαίτερη εντύπωση η βιβλιοθήκη και οι πολλοί και διάσπαρτοι χώροι για συνεύρεση των μαθητών και των μαθητριών.

# data[].attributes.headline
Φτάσαμε στην όμορφη πό

# data[].attributes.body
Φτάσαμε στην όμορφη πόλη της Αυστρίας στην καρδιά των Άλπεων και επισκεφτήκαμε τη γειτονιά του ευρωπαϊκού σχολείου AES Tirol, όπου θα πραγματοποιήσουμε επιτόπια παρακολούθηση, ώστε να εξοικειωθούμε με τη διαδρομή και το περιβάλλον.

Η πόλη περιτριγυρίζεται από χιονισμένες βουνοκορφές και είναι ιδιαίτερα γραφική και όμορφα στολισμένη στο χρώμα των Χριστουγέννων, δημιουργώντας μια ζεστή ατμόσφαιρα.

Η απογευματινή βόλτα στους κεντρικούς πεζόδρομους μας έδωσε την ευκαιρία να γνωρίσουμε τους τρόπους διασκέδασης των κατοίκων και να δοκιμάσουμε τοπικές γεύσεις και παραδοσιακά εδέσματα της περιοχής.